Камчацкая вобласць

Камчацкая вобласць — гістарычны суб’ект Расійскай Федэрацыі ў складзе Далёкаўсходняй федэральнай акругі, скасаваны 1 ліпеня 2007 года. Размяшчаўся на Камчатцы. Межаваў на поўдні праз Першы Курыльскі праліў з Сахалінскай вобласцю, на паўночным захадзе і поўначы (пасродкам Карацкай аўтаномнай акругі, якая з’яўлялася суб’ектам РФ у складзе Камчацкай вобласці) з Магаданскай вобласцю і Чукоцкай аўтаномнай акругай.

Камчацкая вобласць была ўтворана 20 кастрычніка 1932 года ў складзе Далёкаўсходняга края.

22 ліпеня 1934 года УЦВК пастанавіў уключыць у склад Камчацкай вобласці Чукоцкую і Карацкую нацыянальныя акругіО НОВОМ АДМИНИСТРАТИВНОМ ДЕЛЕНИИ ДАЛЬНЕВОСТОЧНОГО КРАЯ.

20 кастрычніка 1938 года пры падзеле Далёкаўсходняга края на Хабараўскі і Прыморскі Камчацкая вобласць увайшла ў склад Хабараўскага краяУказ Президиума ВС СССР от 20.10.1938 о разделении Дальневосточного края на Приморский и Хабаровский края.

З 14 ліпеня 1956 года з’яўлялася самастойнай вобласцю. На тэрыторыі Камчацкай вобласці знаходзілася Карацкая аўтаномная акруга.

23 кастрычніка 2005 года быў праведзены рэфэрэндум па аб’яднанні Камчацкай вобласці і Карацкай аўтаномнай акругі. Насельніцтва падтрымала аб’яднанне рэгіёнаў. 7 ліпеня 2006 года Савет Федэрацыі ўхваліў закон «Аб ўтварэнні ў складзе РФ новага суб’екта РФ у выніку аб’яднання Камчацкай вобласці і Карацкай аўтаномнай акругі».

У выніку ўтварыўся новы суб’ект РФ, які з 1 ліпеня 2007 года мае назву Камчацкі край.

Плошча вобласці 170 800 км².

Насельніцтва: 333 644 жыхароў (2002).

Нацыянальны склад:
 1) рускія — 277 тыс. 389 чал. (83,14 %)
 2) украінцы — 19 тыс. 841 чал. (5,95 %)
 3) асобы, якія не вызначылі нацыянальнасць: 11 тыс. 407 чал. (3,42 %)
 4) татары — 3 тыс. 401 чал. (1,02 %)
 5) беларусы — 3 тыс. 347 чал. (1,00 %)

Сярэдняя шчыльнасць насельніцтва: 0,7 чал./км² (2005), удзельная вага гарадскога насельніцтва: 79,2 % (2005 г.).

Катэгорыя:Былыя суб’екты Расійскай Федэрацыі
Катэгорыя:Камчацкі край
Катэгорыя:З’явіліся ў 1932 годзе
Катэгорыя:Зніклі ў 2007 годзе